da da la da da en sv da da da da da da da tr sv tr da de en da nl da da da da da da da da da da da da da da da da da da da lv da da da da da da da da da da da sv da da da da da da da da da da da da da da da da da da da da de en da en de en de de en da vi da de da da en lv da en en en en en en en en en en en da da da en en da en en en en en da da sv da da da da da da da da da da da da da da da da da da sv da da da da da da da da da da da da da da da da cs da da da da da en da de de en de da da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
D-vitamin forebygger influenza og luftvejsinfektioner
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
D-vitamin forebygger influenza og luftvejsinfektioner
Det er ikke tilfældigt, at mange smittes med virusinfektioner i løbet af vinterhalvåret. Det skyldes nemlig mangel på D-vitamin, som vi ikke længere kan danne fra solen, fordi den står for lavt. Danske forskere har fundet, hvordan D-vitamin aktiverer immunsystemet, og ifølge en større meta-analyse kan tilskud forebygge forkølelse, influenza og tilstødende komplikationer.
D-vitamin kan også modvirke inflammatoriske tilstande som bronkitis og ledsmerter, som flere lider af om vinteren. Men hvor meget har vi egentlig brug for?
Kosten indeholder kun minimale mængder D-vitamin, og meget tyder på, at almindelige multivitaminer ikke dækker det reelle behov for D-vitamin, hvis immunforsvaret skal fungere optimalt. Indendørs livsførelse, aldringsprocesser, mørk hud, factorcremer, overvægt, diabetes 2, nyresygdomme, for meget calcium og kolesterolsænkende medicin øger desuden risikoen for D-vitaminmangel hele året. I første omgang kan manglen slet ikke mærkes, men den går ud over immunforsvarets forskellige tropper. Og det gør os meget sårbare over for virusinfektioner og tilstødende komplikationer som bronkitis og betændelse i bihuler, ører og lunger
Det uspecifikke forsvar, som kan sammenlignes med stormtropper, består af forskellige proteiner og størstedelen af de hvide blodlegemer. Det bekæmper de fleste smittekim, uden at vi mærker noget som helst.
Det specifikke forsvar, som består af T- og B-celler plus antistoffer, kan sammenlignes med specialtropper. Det kommer til undsætning, når det uspecifikke forsvar ikke magter opgaven, og der udvikles efterfølgende en form for immunitet.
D-vitamin er afgørende for aktivering af hele immunforsvaret
D-vitaminet aktiverer både det uspecifikke og det specifikke forsvar. I luftvejene sidder der særlig mange hvide blodlegemer, makrofager, som er afhængige af D-vitamin, når de skal angribe smittekim. D-vitamin booster desuden nogle antibiotiske peptider i lungerne.
Danske forskere har desuden opdaget, hvordan de forskellige T-celler er helt afhængige af D-vitamin. Ifølge Carsten Geisler fra det Sundhedsvidenskabelige Fakultet på Københavns Universitet er D-vitamin med til at aktivere det første stadie af T-cellernes angreb, som er altafgørende.
Når T-cellerne udsættes for virus og bakterier, iværksætter de en øjeblikkelig kemisk reaktion, og de udsender signaler eller ”antenner”, nærmere betegnet vitamin D-receptorer (VDR) med hvilke T-cellerne søger efter D-vitamin i blodet. Det betyder med andre ord, at T-cellerne må have tilført ekstra D-vitamin, så de kan dele sig og lave en hel hær af T-celler, som kan angribe fjenden målrettet og effektivt.
Når udvalgte T-celler skal angribe en virus eller kræftcelle udvikler de sig så til forskellige typer:
T-hjælpercellerne fungerer som officerer, der udsender signalstoffer og kommandoer om, hvad der skal angribes. De beder også B-cellerne om hjælp til at producere antistoffer.
T-dræbercellerne adlyder kommandoen, og de tilintetgør virusinficerede celler og kræftceller med cellegifte.
T-regulatorcellerne bidrager til at indstille T-dræbercellernes reaktioner, når fjenden er slagtet, så der ikke opstår vævsskader.
T-hukommelsescellerne har til opgave at huske diverse mikroorganismer på deres særlige kendetegn (antigener) og iværksætte en form for immunitet.
D-vitaminet skal helt ind i T-dræbercellerne
Forskerne fra det Sundhedsvidenskabelige Fakultet på Københavns Universitet gjorde den epokegørende opdagelse ved at analysere isolerede T-celler fra menneskeblod i laboratorier. Her opdagede forskerne, at T-celler, som aldrig havde været i aktion, krævede D-vitamin for at komme i gang. Når D-vitaminet så er bundet til en T-dræbercelles receptor, transporteres vitaminet helt ind i cellekernen, som får besked om at producere proteinet PLC-gl (5,6). Og det er dette protein, som er nødvendigt for, at T-dræbercellen kan komme i gang med at dele sig til en hel hær, der dræber indtrængende mikroorganismer og kræftceller.
Men hvis T-cellerne ikke kan optage nok D-vitamin fra blodet, kan de hverken samarbejde, angribe eller udvikle immunitet.
De danske forskeres epokegørende opdagelse er publiceret i det videnskabelige tidsskrift Nature, og opdagelsen sætter nyt fokus på danskernes generelle mangel på D-vitamin, som der bør gøres noget ved.
Du mærker næppe, når lageret af D-vitamin er i bund, men det gør immunforsvaret.
Mangel på D-vitamin øger risikoen for tb og mange andre infektioner
Før opdagelsen af antibiotika behandlede man tuberkulosepatienter med D-vitamin ved at lægge dem ud i solen eller ved at give dem levertran - uden at kende til de nærmere virkningsmekanismer på immunforsvaret.
Siden har en lang række studier afsløret, hvordan lave niveauer af D-vitamin hænger sammen med en øget risiko for infektioner. Ifølge et studie fra 1988-1994 med 19.000 deltagere er folk med lave niveauer af D-vitamin i blodet mere tilbøjelige til at få luftvejsinfektioner, selv når der er taget højde for årstid, alder, gener, BMI og race.
Et andet studie af 800 finske soldater afslørede, at de, som havde lave niveauer af D-vitamin i blodet, havde flere fraværsdage grundet luftvejsinfektioner i forhold til de soldater, som havde højere niveauer.
Tilskud med D-vitamin kan reducere influenza med 42-50 %
Tilskud med D-vitamin i forebyggelsen af influenza og andre infektioner har dog været forbundet med en del modstridende resultater og uklarhed på grund for forskellige metoder.
Men en metaanalyse, som blev foretaget på Queen Mary University i London, har nu afsløret hvorfor. Det viser sig nemlig, at det især er de grupper, som i forvejen har lave niveauer af D-vitamin i blodet, som har gavn af større tilskud med D-vitamin.
Ifølge professor Adrian Martineau, som var leder af metaanalysen, er effekten størst, når tilskud gives dagligt. Tilskud med D-vitamin kan således halvere risikoen for akutte luftvejsinfektioner hos folk, der i forvejen har lave niveauer af D-vitamin i blodet.
Metaanalysen er publiceret i Te BJM, som er et af de største medicinske tidsskrifter, og den afslører nærmere, hvor effektivt tilskud med D-vitamin er. Det gælder også i forhold til vacciner, der kun er rettet mod en influenzatype, og hvor D-vitaminet styrker immunforsvaret mod alle mikrober.
Et dobbeltblindet placebostudie, som er publiceret i American Journal of Clinical Nutrition 2010 har desuden afsløret, at tilskud med D-vitamin til skolebørn har reduceret tilfælde af influenza med 42 %.
Kroppens D-vitaminstatus kan måles i en blodprøve
Man måler D-vitaminniveauerne i blodet som 25-hydroxyvitamin. De officielle grænseværdier er 50 ng/ml, men mange førende forskere mener, at det er utilstrækkeligt, og at man skal helt op på 75-100 ng/ml for at få en optimal sygdomsforebyggelse.
D-vitamin beskytter også mod inflammatoriske tilstande som bronkitis, astma og ledsmerter
D-vitaminet beskytter mod bronkitis og astma via to mekanismer: Ved at styrke immunforsvaret og ved at modvirke uhensigtsmæssige inflammationer.
Vi skal selvfølgelig kunne bekæmpe en infektion, men immunforsvaret må ikke gå for voldsomt til værks, så der opstår kroniske tilstande og vævsskader. Derfor har D-vitaminet også stor betydning i forebyggelsen af bronkitis, astma, ledsmerter og mange andre tilstande, som er præget af inflammationer.
Ifølge en undersøgelse, som er publiceret i Nutrients 2015, er D-vitaminet direkte og indirekte involveret i reguleringen af T-celler og deres dannelse af forskellige signalstoffer som interferoner og interleukiner.
Hvor meget D-vitamin har vi egentlig brug for?
Referenceindtag, RI, for voksne og børn er henholdsvis 5 mikrogram og 10 mikrogram.
Sundhedsstyrelsen anbefaler tilskud til børn fra 0-2 år, gravide, børn og voksne med mørk hud, personer der ikke kommer udendørs eller som er tildækket samt plejehjemsbeboere og personer over 70 år. Nyere forskning afslører, at overvægtige og diabetikere også har et øget behov.
Mange forskere hævder nu, at det reelle behov for D-vitamin ligger meget højere end RI, og anbefalingerne til voksne svinger fra 30 mikrogram til 100 mikrogram daglig. Det er let at danne 30-100 mikrogram på en god sommerdag, men i vinterhalvåret er der brug for tilskud, da en almindelig sund kost kun bidrager med begrænsede mængder.
Stormtropper, meddelere og skraldemænd.
Specialtropper, der udvikler immunitet.
Særlige stoffer i ”akut” fase
T-celler. Især ansvarlig for virus, svampe og abnorme celler.
B-celler og antistoffer. Især ansvarlig for bakterier og toksiner.
Rød solhat, hvidløg og andre urter kan også styrke immunforsvaret, men de kan aldrig erstatte mangel på D-vitamin, som vi primært danner fra solen, når den står højt nok.
Martineau Adrian et al. Vitamin D supplementation to prevent acute respiratory tract infections: systematic review and meta-analysis of individual participant data. Te BMJ 2017
University of Copenhagen. Vitamin D crucial to activating immune Defences. 2010
Margherita T. Cantona et al. Vitamin D and 1,25 (OH)2D Regulation of T-cells. Nutrients 2015
Urashima M, et al. Randomized trial of Vitamin D supplemtation to prevent seasonal influenza A in schoolchildren. Am J Clin Nutr 2010
University of Colorado Anschultz Medical Campus. Vitamin D reduces respiratory infections. ScienceDaily November 2016
Cynthia Aranow. Vitamin D and te Immune system. J Investig Med. 2011
Pernille Lund. Immunforsvarets nye ABC. Hovedland. 2012
hvis du vil vide mere om D vitamin
TIP! Se også de relaterede artikler
D-vitamin styrker lungefunktionen og reducerer risikoen for bronkitis, astma og infektioner
Styrk immunforsvaret med C-vitamin
Forkølelsen er hurtigere overstået med zinktilskud
COVID-19: Ældres mangel på D-vitamin hænger sammen med komplikationer og død
Undgå influenza og alvorlige komplikationer med enkle tilskud og hygiejne
HIV-patienter har øget risiko for at mangle D-vitamin og selen
COVID-19: Mangel på D-vitamin øger risiko for hospitalsindlæggelse
D-vitamin reducerer virus- og luftvejsinfektioner
Zink er effektivt mod hepatitis C, influenza, forkølelse og andre virusinfektioner
Rust dig mod influenza med effektive tilskud
Sepsis, som er den tredjehyppigste dødsårsag, registreres ikke i Danmark
Husk nok C-vitamin til forebyggelse og bekæmpelse af infektioner
Forebyg vinterens virusinfektioner i tide
D-vitamins evne til at forebygge kræft og andre sygdomme afhænger af magnesium
Ældre, som tager multivitaminer og mineraler, er mindre syge - og kvaliteten er afgørende
Sammenhæng mellem nyfødtes mangel på D-vitamin og senere udvikling af skizofreni
Disse fire næringsstoffer er nødvendige, hvis du vil undgå forkølelse, influenza og tilstødende infektioner
D-vitamin tilskud forebygger akutte luftvejsinfektioner
D-vitamin beskytter mod alvorlige astmaanfald
Mangel på D-vitamin øger risikoen for bakteriel lungebetændelse
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering